Saya mau tau Pengurangan kecemaran udara dari Hutan bandar. Jelaskan dalam bahasa melayu

Keupayaan pokok-pokok untuk membantu membersihkan kualiti udara tidak patut dipandang rendah di masa kebanyakan bandar di dunia bergelut untuk memenuhi kadar minimum kualiti udara. Antara bahan pencemar yang paling serius di kawasan bandar termasuklah ozon, nitrogen oksida (NOx), sulfurik oksida (SOx) dan bahan pencemaran berpartikel. Ozon berparas rendah, atau kabus, dihasilkan oleh reaksi kimia di antara NOx dan volatile organic compound (VOC), dimangkin oleh cahaya matahari. Kadar reaksi turut bertambah apabila terdapat haba yang tinggi. Pembebasan bahan pencemar daripada kenderaan bermotor, kemudahan industri, wap gasolin dan pelarut bahan kimia adalah punca utama NOx dan VOCs. Bahan pencemar berpartikel, atau bahan partikel (PM10 dan PM25) adalah dihasilkan daripada pepejal mikroskopik atau titisan cecair yang boleh kekal di dalam tisu paru-paru manusia dan seterusnya menyebabkan masalah kesihatan yang serius. Kebanyakan pencemaran berpartikel bermula daripada asap atau sisa-sisa diesel dan boleh menyebabkan masalah kesihatan yang serius kepada penghidap penyakit jantung dan paru-paru, dan juga menyebabkan irritation kepada orang yang sihat. Pokok-pokok bukan sahaja penting, malah penyelesaian yang menjimatkan dalam mengurangkan pencemaran dan meningkatkan kualiti udara.

Pokok-pokok mengurangkan suhu dan kabus

Dengan bilangan hutan bandar yang banyak, kualiti udara dapat ditingkatkan secara drastik. Tumbuhan ini membantu menurunkan suhu udara dan kesan pulau panas di kawasan bandar (lihat: 'Trees are energy savers' untuk maklumat yang lebih lanjut pada proses ini). Pengurangan suhu ini bukan sahaja menjimatkan tenaga, malah ia meningkatkan kualiti udara kerana pembentukan ozon bergantung kepada suhu.

Sekiranya suhu meningkat,pembentukan lapisan ozon juga akan meningkat.

Pembentukan hutan dalam bandar akan menurunkan suhu sekeliling dan mengurangkan terhasilnya ozon.

Dahan-dahan pokok yang rendang akan membantu mengurangkan suhu di persekitaran antara 3 hingga 5°C.

Maksimum penurunan suhu pada waktu tengahari adalah sebanyak 0.04°C hingga 0.2°C bagi setiap 1% pertumbuhan kanopi pokok.

Di Sacramento County, California, dianggarkan penggandaan litupan kanopi kepada 5 juta pokok mampu mengurangkan suhu pada musim panas sebanyak 3 darjah .Penurunan suhu ini mampu mengurangkan tahap kepekatan ozon sebanyak 7% dan pada hari yang berjerebu sehingga 50%.

Suhu rendah mampu mengurangkan kadar emisi di kawasan meletak kereta. Pengurangan haba hasil daripada teduhan pokok di kawasan meletak kereta mengurangkan emisi yang meruap terhasil daripada kenderaan yang diletakkan.

Kawasan meletak kereta yang tidak terlindung boleh diibaratkan sebagai contoh pulau haba, kerana suhu di kawasan itu lebih tinggi daripada persekitarannya. Kanopi pokok boleh membantu mengurangkan suhu sekeliling dengan ketara. Walaupun kebanyakan kadar pelepasan emisi hidrokarbon berasal dari paip ekzos, 16% daripadanya dipercayai berasal dari pemeruapan emisi yang terjadi apabila sistem penghantaran petrol pada kenderaan menjadi panas. Emisi yang meruap ini berserta dengan penghasilan emisi dari ekzos pada ketika enjin mula-mula dihidupkan amat sensitif kepada perubahan cuaca yang kecil ini. Berbeza dengan kenderaan yang diletakkan di bawah pokok, emisi meruap dari minyak dan plastik akan berkurang dengan ketara.

Kereta yang diletakkan di kawasan yang mempunyai sekurangnya litupan kanopi sekurangnya 50% akan membebaskan kurang 8% daripada emisi meruap berbanding dengan kereta yang diletakan pada kaopi yang tertutup sebanyak 8%.

Disebabkan kesan positif daripada pokok yang mampu mengurangkan suhu dan emisi meruap pada tempat meletak kereta, bandar seperti Davis,California, telah mewujudkan ordinan untuk setiap tempat meletak kereta dimestikan mempunyai litupan kanopi sebanyak 50% bagi setiap kawasan berturap.